Middelburg-Suid verwerp die Algemene Sinode van 2015 se besluit oor gay verhoudings. | hier staan ek
Verklaring van die NG Gemeente Middelburg-Suid t.o.v besluite van die Algemene Sinode aangaande:
B) Proses van goedkeuring t.o.v Belharbelydenis
A) Seksuele selfdegeslagverhoudings:
Ons stem nie saam met die Algemene Sinode se besluit aangaande Seksuele selfdegeslag-verhoudings. Ons is oortuig van die volgende:
1. Die hele Skrif is deur God geïnspireer en het groot waarde om in die waarheid te onderrig, dwaling te bestry, verkeerdhede reg te stel en ‘n regte lewenswyse te kweek. (2 Tim 3:16)
2. Selfdegeslagverhoudings binne vriendskap- of familiekonteks, is verhoudings wat aangemoedig behoort te word maar selfdegeslagverhoudings binne seksuele konteks word nêrens deur die Bybel aangemoedig nie.
4. Gelowiges word aangemoedig om binne heteroseksuele gesinne onberispelik te leef. (Onder andere Ef.5 en 6).
5. Die Kerk is die samekoms van geredde sondaars wat deur die liefde en genade van God, verlossing in Jesus Christus vind. Sy liefde dring ons om mekaar aan te moedig en selfs te vermaan, om reg te leef voor God.
6. Ons glo dat die beoefening van homoseksualiteit geen groter sonde is as enige ander sondes waaroor die Skrif praat nie. Vir alle sondes is daar vergifnis en vrymaking deur die bloed van Jesus Christus.
7. Homofobiese taal, gedrag en gesindheid, soos enige ander diskriminerende taal, gedrag en gesindheid is nie opbouend nie en moet aangespreek word.
8. Liefde kan nooit kant kies vir dinge wat verkeerd is nie (1 Kor 13:6) en daarom word hierdie verklaar in die liefde wat ons in Jesus Christus het.
Ons bely verder saam met die verklaring van NG Moreletapark:
1. Die Skrif leer ons dat ‘n huwelik die lewenslange verbintenis tussen een man en een vrou is. ‘n Christelike huwelik bestaan wanneer man en vrou mekaar met die liefde van Christus versorg en Christus die middelpunt is.
3. Die gemeente verwelkom alle mense met die liefde en deernis van Christus as deel van die gemeente. Wanneer ‘n persoon egter in enige sonde volhard kan hy/sy nie in ‘n leiersposisie in ons gemeente dien nie. Die Woord gee duidelike riglyne vir die leer en
lewe van geestelike leiers in die gemeente.(bv. 1 Tim 3:1-12)
4. Ons wil steeds as gemeente die liefdevolle oop arms en bewegende voete van Jesus wees, wat alle mense herinner aan die genade, vergifnis en heling van Christus.
B) Na aanleiding van bepaalde besluite van die Algemene sinode van 2015 aangaande Belhar, betreur die Kerkraad van Middelburg-Suid die volgende:
1. Die wysiging van die Belydenisgrondslag.
Dit is vir die Kerkraad hartseer dat die Algemene sinode nie die leiding van die groter kerk respekteer nie, deur wel te besluit dat die kerkorde gewysig kan word om sinodes die reg te geeom te besluit oor die insluiting van ander beslydenisskrifte. Daarmee word die eenheid van die Kerk, asook die eenheid in die gesamentlike Belydenisgrondslag in gevaar gestel.
2. Die kerkraad onderneem dat beide hierdie standpunte, asook die bekommernis oor dietoekomstige rol van die Algemene Sinode binne die NG Kerk, met die Algemene Sinodale kommissie asook die Diensraad van die Oostelike sinode opgeneem word.
3. Die kerkraad besluit in die lig van die dringendheid van bogenoemde om alle fondse wat direk of indirek aan die Algemene Sinode oorbetaal word te weerhou
4. Die kerkraad onderneem om die proses voortdurend tydens kerkraadsvergaderings te evalueer en verdere besluite te neem.
5 thoughts on “Middelburg-Suid verwerp die Algemene Sinode van 2015 se besluit oor gay verhoudings.”
28/10/2015 at 4:44 pm
Die hele Skrif is deur God geïnspireer en het groot waarde om in die waarheid te onderrig, dwaling te bestry, verkeerdhede reg te stel en ‘n regte lewenswyse te kweek. (2 Tim 3:16)
Help asseblief. Wat het Paulus bedoel met Die Skrif Wat was die Skrif in Palus se tyd. Ek worstel met die vraag
Die Skrif in Paulus se tyd was die Ou Testament.
Paulus se briewe is egter wel deur bv Petrus as Skrif beskou weens die goddellike openbaring wat Paulus ontvang het in die verklaring vd Ou Testament in die lig van Christus se Kruisiging & Opstanding.
2 Pet 3:15 3:15 “En ag die lankmoedigheid van onse Here as saligheid, soos ons geliefde broeder Paulus ook met die wysheid wat aan hom gegee is, aan julle geskryf het, 16 net soos in al die briewe. Hy spreek daarin oor hierdie dinge, waarvan sommige swaar is om te verstaan, wat die ongeleerde en onvaste mense verdraai, net soos die ander Skrifte, tot hul eie verderf.”
1) Paulus verwys eerstens na die Ou Testament
2) Tweedens beskou Paulus sy eie geskrifte as geinspireerd deur die Heilige Gees. Hy praat dus van sy eie briewe ook.
Rom 1:1PAULUS, ’n dienskneg van Jesus Christus, ’n geroepe apostel, afgesonder tot die evangelie van God —
2wat Hy tevore beloof het deur sy profete in die heilige Skrifte,
3aangaande sy Seun wat gebore is na die vlees uit die geslag van Dawid
4en na die Gees van heiligheid met krag verklaar is as die Seun van God deur die opstanding uit die dode, Jesus Christus, onse Here, 5deur wie ons genade en die apostelskap ontvang het om geloofsgehoorsaamheid te verkry onder al die heidene ter wille van sy Naam,
3) Petrus bevestig dat Paulus se geskrifte deel van die kanon is
2 Petrus 3:15 En ag die lankmoedigheid van onse Here as saligheid, soos ons geliefde broeder Paulus ook met die wysheid wat aan hom gegee is, aan julle geskryf het, 16net soos in al die briewe. Hy spreek daarin oor hierdie dinge, waarvan sommige swaar is om te verstaan, wat die ongeleerde en onvaste mense verdraai, net soos die ander Skrifte, tot hul eie verderf.
4) Laastens moet mens die res van die kanon wat later as dié teks geskryf is daarby insluit omdat dit in die selfde kategorie val.
Let op dat die kanon gesluit is met die afsterwe van die laaste apostel. Slegs apostels en profete kon Bybelskrywers wees. En daar is nie meer sulkes vandag nie.
Die hele Ou Testament was al in daardie tyd beskikbaar. Lees meer hier: https://simple.wikipedia.org/wiki/Septuagint